title: Odluka Vijeća (ZVSP) 2019/1171 od 8. srpnja 2019. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli

text:
                  9.7.2019

                  HR

                  Službeni list Europske unije

                  L 183/9

         ODLUKA VIJEĆA (ZVSP) 2019/1171
         od 8. srpnja 2019.
         o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 13. studenoga 2017. donijelo Odluku (ZVSP) 2017/2074 (1) o mjerama ograničavanja s obzirom na stanje u Venezueli.

                     (2)

                     Trebalo bi ažurirati obrazloženje za tri osobe navedene u Prilogu I. Odluci (ZVSP) 2017/2074 te bi za sve osobe koje su navedene u tom prilogu trebalo u podacima za utvrđivanje identiteta navesti spol.

                     (3)

                     Odluku (ZVSP) 2017/2074 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog I. Odluci (ZVSP) 2017/2074 mijenja se kako je utvrđeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 8. srpnja 2019.

                  Za Vijeće

                  Predsjednica

               A.-K. PEKONEN

            (1)  Odluka Vijeća (ZVSP) 2017/2074 od 13. studenoga 2017. o mjerama ograničavanja s obzirom na stanje u Venezueli (SL L 295, 14.11.2017., str. 60.).

            PRILOG
            U Prilogu I Odluci (ZVSP) 2017/2074 unosi od 1. do 18. zamjenjuju se sljedećim unosima:

                           Ime

                           Podaci za utvrđivanje identiteta

                           Obrazloženje

                           Datum uvrštenja

                           „1.

                           Néstor Luis Reverol Torres

                           Datum rođenja: 28. listopada 1964.
                           Spol: muški

                           Ministar unutarnjih poslova, pravosuđa i mira; bivši glavni zapovjednik Bolivarijanske nacionalne garde. Odgovoran za teška kršenja ljudskih prava i represiju demokratske oporbe u Venezueli, među ostalim za zabranu i represiju političkih prosvjeda.

                           22.1.2018.

                           2.

                           Gustavo Enrique González López

                           Datum rođenja: 2. studenoga 1960.
                           Spol: muški

                           Ponovno imenovan načelnikom Bolivarijanske nacionalne obavještajne službe (SEBIN) 30. travnja 2019. Prethodno savjetnik Ureda predsjednika za sigurnost i obavještajna pitanja od 8. siječnja 2019. do 30. travnja 2019. te načelnik SEBIN-a do listopada 2018. Kao načelnik SEBIN-a, odgovoran je za teška kršenja ljudskih prava (uključujući proizvoljno pritvaranje, nečovječno i ponižavajuće postupanje te mučenje) i represiju civilnog društva i demokratske oporbe u Venezueli.

                           22.1.2018.

                           3.

                           Tibisay Lucena Ramírez

                           Datum rođenja: 26. travnja 1959.
                           Spol: ženski

                           Predsjednica Državnog izbornog povjerenstva (Consejo Nacional Electoral – CNE). Svojim djelovanjem i politikama ugrožavala je demokraciju i vladavinu prava u Venezueli, među ostalim omogućavajući uspostavu Ustavotvorne skupštine jer nije osigurala da CNE i dalje bude nepristrana i neovisna institucija u skladu s Ustavom Venezuele.

                           22.1.2018.

                           4.

                           Antonio José Benavides Torres

                           Datum rođenja: 13. lipnja 1961.
                           Spol: muški

                           Predsjednik vlade Okruga glavnog grada (Distrito Capital) do siječnja 2018. Glavni zapovjednik Bolivarijanske nacionalne garde do 21. lipnja 2017. Sudjelovao je u represiji civilnog društva i demokratske oporbe u Venezueli te je odgovoran za teška kršenja ljudskih prava koja je pod njegovim zapovjedništvom počinila Bolivarijanska nacionalna garda. Kao glavni zapovjednik Bolivarijanske nacionalne garde svojim djelovanjem i politikama, među ostalim vodećom ulogom Bolivarijanske nacionalne garde u policijskom nadzoru civilnih prosvjeda te javnim zalaganjem za jurisdikciju vojnih sudova nad civilima, ugrožavao je vladavinu prava u Venezueli.

                           22.1.2018.

                           5.

                           Maikel José Moreno Pérez

                           Datum rođenja: 12. prosinca 1965.
                           Spol: muški

                           Predsjednik i bivši potpredsjednik Vrhovnog suda Venezuele (Tribunal Supremo de Justicia). Tijekom obavljanja tih dužnosti podupirao je i omogućavao djelovanje i politike vlade kojima se ugrožavala demokracija i vladavina prava u Venezueli te je odgovoran za djelovanje i izjave kojima je oduzeta ovlast Nacionalnoj skupštini.

                           22.1.2018.

                           6.

                           Tarek William Saab Halabi

                           Datum rođenja: 10. rujna 1963.
                           Spol: muški

                           Državni odvjetnik Venezuele kojeg je imenovala Ustavotvorna skupština. Na toj dužnosti, kao i tijekom obnašanja prethodnih dužnosti pravobranitelja i predsjednika Republikanskog vijeća za moral, ugrožavao je demokraciju i vladavinu prava u Venezueli javnim podupiranjem djelovanja protiv vladinih protivnika i oduzimanja ovlasti Nacionalnoj skupštini.

                           22.1.2018.

                           7.

                           Diosdado Cabello Rondón

                           Datum rođenja: 15. travnja 1963.
                           Spol: muški

                           Predsjednik Ustavotvorne skupštine i prvi potpredsjednik Ujedinjene socijalističke stranke Venezuele (PSUV). Sudjelovao je u ugrožavanju demokracije i vladavine prava u Venezueli, među ostalim upotrebom medija za prijetnje političkoj oporbi, drugim medijima i civilnom društvu te za javne napade na njih.

                           22.1.2018.

                           8.

                           Tareck Zaidan El-Aissami Maddah

                           Potpredsjednik za gospodarstvo i ministar za nacionalnu industriju i proizvodnju
                           Datum rođenja: 12. studenoga 1974.
                           Spol: muški

                           Potpredsjednik za gospodarstvo i ministar za nacionalnu industriju i proizvodnju. Kao bivši potpredsjednik Venezuele Maddah je nadzirao upravu Bolivarijanske nacionalne obavještajne službe (SEBIN) i odgovoran je za teška kršenja ljudskih prava koja je navedena organizacija počinila, uključujući proizvoljno pritvaranje, politički motivirane istrage, nečovječno i ponižavajuće postupanje te mučenje. Također je odgovoran za podupiranje i provedbu politika i aktivnosti kojima se ugrožavaju demokracija i vladavina prava, uključujući zabranu javnih prosvjeda, te je bio na čelu ‚zapovjedništva protiv državnog udara’ predsjednika Madura čije je djelovanje bilo usmjereno protiv civilnog društva i demokratske oporbe.

                           25.6.2018.

                           9.

                           Sergio José Rivero Marcano

                           Glavni inspektor Bolivarijanskih nacionalnih oružanih snaga
                           Datum rođenja: 8. studenoga 1964.
                           Spol: muški

                           Glavni zapovjednik Bolivarijanske nacionalne garde do 16. siječnja 2018. Sudjelovao u represiji nad civilnim društvom i demokratskom oporbom u Venezueli i odgovoran za teška kršenja ljudskih prava koja je Bolivarijanska nacionalna garda počinila pod njegovim zapovjedništvom, uključujući prekomjernu upotrebu sile te proizvoljno pritvaranje i zlostavljanje članova oporbe i civilnog društva. Njegovim djelovanjem i politikama u ulozi glavnog zapovjednika Bolivarijanske nacionalne garde, među ostalim napadima Bolivarijanske nacionalne garde na članove demokratski izabrane Nacionalne skupštine i zastrašivanjem novinara koji su izvještavali o namještenim izborima za nezakonitu Ustavotvornu skupštinu, ugrožena je demokracija i vladavina prava u Venezueli.

                           25.6.2018.

                           10.

                           Jesús Rafael Suárez Chourio

                           Glavni zapovjednik Bolivarijanske vojske
                           Datum rođenja: 19. srpnja 1962.
                           Spol: muški

                           Glavni zapovjednik venezuelske Bolivarijanske nacionalne vojske i bivši zapovjednik Regije sveobuhvatne obrane središnje zone Venezuele (REDI Central). Odgovoran za kršenja ljudskih prava koja su počinila snage pod njegovim zapovjedništvom, uključujući prekomjernu upotrebu sile i zlostavljanje pritvorenika. Usmjerio djelovanje na demokratsku oporbu i podupirao upotrebu vojnih sudova za suđenje civilnim prosvjednicima.

                           25.6.2018.

                           11.

                           Iván Hernández Dala

                           Načelnik Glavne uprave vojne protuobavještajne službe
                           Datum rođenja: 18. svibnja 1966.
                           Spol: muški

                           Načelnik Glavne uprave vojne protuobavještajne službe (DGCIM) od siječnja 2014. i glavni zapovjednik predsjedničke garde od rujna 2015. Kao načelnik DGCIM-a Iván Hernández Dala odgovoran je za teška kršenja ljudskih prava te represiju nad civilnim društvom i demokratskom oporbom koje su članovi DGCIM-a počinili pod njegovim zapovjedništvom, uključujući prekomjernu upotrebu sile i zlostavljanje pritvorenika.

                           25.6.2018.

                           12.

                           Delcy Eloina Rodríguez Gómez

                           Potpredsjednica Bolivarijanske Republike Venezuele
                           Datum rođenja: 18. svibnja 1969.
                           Spol: ženski

                           Potpredsjednica Venezuele, bivša predsjednica nezakonite Ustavotvorne skupštine i bivša članica Predsjedničke komisije za nezakonitu Nacionalnu ustavotvornu skupštinu. Njezinim djelovanjem u Predsjedničkoj komisiji i zatim na mjestu predsjednice nezakonite Ustavotvorne skupštine ugrožene su demokracija i vladavina prava u Venezueli, među ostalim prisvajanjem ovlasti Nacionalne skupštine i upotrebom tih ovlasti s ciljem napada na oporbu i sprječavanja njezina sudjelovanja u političkom procesu.

                           25.6.2018.

                           13.

                           Elías José Jaua Milano

                           Ministar vlasti naroda za obrazovanje
                           Datum rođenja: 16. prosinca 1969.
                           Spol: muški

                           Ministar vlasti naroda za obrazovanje. Bivši predsjednik Predsjedničke komisije za nezakonitu Nacionalnu ustavotvornu skupštinu. Odgovoran za ugrožavanje demokracije i vladavine prava u Venezueli obnašanjem vodeće uloge u uspostavi nezakonite Ustavotvorne skupštine.

                           25.6.2018.

                           14.

                           Sandra Oblitas Ruzza

                           Potpredsjednica Državnog izbornog povjerenstva
                           Datum rođenja: 7. lipnja 1969.
                           Spol: ženski

                           Potpredsjednica Državnog izbornog povjerenstva (CNE) i predsjednica Komisije za izborni i civilni registar. Odgovorna za aktivnosti CNE-a kojima je ugrožena demokracija u Venezueli, uključujući omogućavanje uspostave nezakonite Ustavotvorne skupštine i manipulaciju izbornog procesa.

                           25.6.2018.

                           15.

                           Freddy Alirio Bernal Rosales

                           Datum rođenja: 16. lipnja 1962.
                           Spol: muški

                           Voditelj Nacionalnog kontrolnog centra Odbora za lokalnu opskrbu i proizvodnju (CLAP) i glavni načelnik SEBIN-a. Odgovoran za ugrožavanje demokracije manipuliranjem distribucije u okviru programa CLAP-a među glasačima. Usto je, kao glavni načelnik SEBIN-a, odgovoran za djelovanje SEBIN-a u okviru kojega je došlo do teških kršenja ljudskih prava poput proizvoljnog pritvaranja.

                           25.6.2018.

                           16.

                           Katherine Nayarith Harrington Padrón

                           Datum rođenja: 5. prosinca 1971.
                           Spol: ženski

                           Zamjenica državnog tužitelja (također se prevodi kao zamjenica državnog odvjetnika) od srpnja 2017. do listopada 2018. Zamjenicom državnog tužitelja imenovao ju je Vrhovni sud, a ne Nacionalna skupština, čime je prekršen Ustav. Odgovorna za ugrožavanje demokracije i vladavine prava u Venezueli, među ostalim pokretanjem politički motiviranih progona i neprovođenjem istraga u vezi s optužbama da je Madurov režim počinio kršenja ljudskih prava.

                           25.6.2018.

                           17.

                           Socorro Elizabeth Hernández Hernández

                           Datum rođenja: 11. ožujka 1952.
                           Spol: ženski

                           Članica (rektorica) Državnog izbornog povjerenstva (CNE) te članica Nacionalnog izbornog povjerenstva (JNE). Odgovorna za aktivnosti CNE-a kojima se ugrožava demokracija u Venezueli, uključujući omogućavanje uspostave nezakonite Ustavotvorne skupštine i manipulaciju izbornog procesa u vezi s otkazanim izborima za razrješenje predsjednika 2016., odgodu guvernerskih izbora 2016. i premještanje biračkih mjesta u vrlo kratkom roku prije guvernerskih izbora 2017.

                           25.6.2018.

                           18.

                           Xavier Antonio Moreno Reyes

                           Glavni tajnik Državnog izbornog povjerenstva
                           Spol: muški

                           Glavni tajnik Državnog izbornog povjerenstva (CNE). Odgovoran za odobravanje odluka CNE-a kojima je ugrožena demokracija u Venezueli, uključujući omogućavanje uspostave nezakonite Ustavotvorne skupštine i manipulaciju izbornog procesa.

                           25.6.2018.”


title: Odluka Vijeća (EU) 2019/1178 od 8. srpnja 2019. o stajalištu koje treba zauzeti u ime Europske unije u okviru Odbora za suradnju osnovanom Sporazumom o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane u pogledu primjenjivih odredaba o ekološkoj proizvodnji i označivanju ekoloških proizvoda i aranžmana za uvoz ekoloških proizvoda

text:
                  11.7.2019

                  HR

                  Službeni list Europske unije

                  L 185/30

         ODLUKA VIJEĆA (EU) 2019/1178
         od 8. srpnja 2019.
         o stajalištu koje treba zauzeti u ime Europske unije u okviru Odbora za suradnju osnovanom Sporazumom o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane u pogledu primjenjivih odredaba o ekološkoj proizvodnji i označivanju ekoloških proizvoda i aranžmana za uvoz ekoloških proizvoda
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane (1) („Sporazum”) Unija je sklopila Odlukom Vijeća 2002/245/EZ (2), a na snagu je stupio 1. travnja 2002.

                     (2)

                     U skladu s člankom 7. stavkom 2. Sporazuma Odbor za suradnju detaljnije utvrđuje odredbe zakonodavstva Unije koje se primjenjuju u odnosu na zemlje koje nisu članica Unije, među ostalim u području propisa Unije o veterinarstvu, zdravlju i kvaliteti biljaka, kad je to potrebno za pravilnu provedbu Sporazuma.

                     (3)

                     Na temelju Sporazuma Odbor za suradnju donosi odluku o primjenjivim odredbama zakonodavstva Unije o ekološkoj proizvodnji i označivanju ekoloških proizvoda i aranžmanima za uvoz ekoloških proizvoda.

                     (4)

                     Primjereno je utvrditi stajalište koje treba zauzeti u ime Unije u okviru Odbora za suradnju jer će se utvrđivanjem detaljnijih primjenjivih odredbi zakonodavstva Unije poboljšati pravna sigurnost između stranaka Sporazuma te će se poduprijeti pravilno funkcioniranje carinske unije između Unije i San Marina.

                     (5)

                     Stoga postoji potreba za pojašnjenjem primjenjivog zakonodavstva Unije o ekološkoj proizvodnji i označivanju ekoloških proizvoda koje obuhvaća Uredbu Vijeća (EZ) br. 834/2007 (3) te uredbe Komisije (EZ) br. 889/2008 (4) i (EZ) br. 1235/2008 (5). Osim toga, primjereno je utvrditi potrebne aranžmane za uvoz ekoloških proizvoda, kao i postupak koji treba slijediti u slučaju donošenja novog zakonodavstva Unije o ekološkoj proizvodnji i označivanju ekoloških proizvoda koje utječe na upućivanja na primjenjive odredbe i dogovorene aranžmane.

                     (6)

                     Stajalište Unije u okviru Zajedničkog odbora Unije stoga bi se trebalo temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za suradnju osnovanog Sporazumom o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane temelji se na nacrtu odluke Odbora za suradnju koji je priložen ovoj Odluci.
            Predstavnici Unije u okviru Odbora za suradnju mogu dogovoriti manje izmjene nacrta odluke iz prvog stavka bez daljnje odluke Vijeća.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. srpnja 2019.

                  Za Vijeće

                  Predsjednica

               A.-K. PEKONEN

            (1)  SL L 84, 28.3.2002., str. 43.

            (2)  Odluka Vijeća 2002/245/EZ od 28. veljače 2002. o sklapanju sporazuma o suradnji i carinskoj uniji između Europske ekonomske zajednice i Republike San Marino i o Protokolu navedenom sporazumu sastavljenom po proširenju koje je stupilo na snagu 1. siječnja 1995. (SL L 84, 28.3.2002., str. 41.).

            (3)  Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.).

            (4)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).

            (5)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).

            NACRT
            ODLUKA br. …/2019 ODBORA ZA SURADNJU EU-a i SAN MARINA
            od …
            o primjenjivim odredbama o ekološkoj proizvodnji i označivanju ekoloških proizvoda i aranžmanima za uvoz ekoloških proizvoda donesenima na temelju Sporazuma o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane
            ODBOR ZA SURADNJU EU-a I SAN MARINA,
            uzimajući u obzir Sporazum o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane (1), a posebno njegov članak 7. stavak 2., članak 8. stavak 3. točku (c) i članak 23. stavak 1.,
            budući da:

                        (1)

                        Člankom 6. stavkom 4. Sporazuma o suradnji i carinskoj uniji između Europske zajednice i njezinih država članica, s jedne strane, i Republike San Marina, s druge strane („Sporazum”) propisano je da se u trgovini poljoprivrednim proizvodima između Unije i Republike San Marina Republika San Marino obvezuje donijeti propise Unije o kvaliteti kad je to potrebno za pravilnu primjenu Sporazuma.

                        (2)

                        U skladu s člankom 7. stavkom 1. petom alinejom Sporazuma Republika San Marino treba primjenjivati, u odnosu na zemlje koje nisu članice Unije („treće zemlje”), zakonodavstvo Unije o kvaliteti kad je to potrebno za pravilnu primjenu Sporazuma.

                        (3)

                        Kako bi se izbjegle prepreke slobodnom protoku robe i osiguralo pravilno funkcioniranje carinske unije uspostavljene Sporazumom, primjereno je detaljnije odrediti odredbe zakonodavstva Unije o kvaliteti koje se primjenjuju na ekološku proizvodnju i označivanje ekoloških proizvoda.

                        (4)

                        Kako bi se osigurala usklađenost sa zakonodavstvom Unije u pogledu uvoza ekoloških proizvoda iz trećih zemalja u Republiku San Marino, potrebno je utvrditi relevantne aranžmane koje trebaju primjenjivati nacionalna tijela.

                        (5)

                        Kako bi se osigurala usklađenost sa zakonodavstvom Unije u pogledu ekoloških proizvoda pripremljenih ili proizvedenih u Republici San Marinu, trebalo bi utvrditi i relevantne aranžmane.

                        (6)

                        Primjereno je i predvidjeti postupak koji treba slijediti u slučaju donošenja novog zakonodavstva Unije o ekološkoj proizvodnji i označivanju ekoloških proizvoda koje utječe na upućivanja na odredbe i aranžmane utvrđene u ovoj Odluci,

                  DONIO JE OVU ODLUKU:

               Članak 1.
               Primjenjive odredbe zakonodavstva Unije o ekološkoj proizvodnji i označivanju ekoloških proizvoda navedene su u Prilogu A.

               Članak 2.
               Aranžmani za osiguravanje usklađenosti sa zakonodavstvom Unije iz članka 1. u pogledu uvoza ekoloških proizvoda iz trećih zemalja u Republiku San Marino utvrđeni su u Prilogu B.

               Članak 3.
               Aranžmani za osiguravanje usklađenosti sa zakonodavstvom Unije iz članka 1. u pogledu ekoloških proizvoda pripremljenih ili proizvedenih u Republici San Marinu utvrđeni su u Prilogu C.

               Članak 4.
               Izmjene priloga A, B i C te ostalih praktičnih aranžmana potrebnih za primjenu zakonodavstva iz tih priloga dogovaraju službe Europske komisije i tijela Republike San Marina.

               Članak 5.
               Ova Odluka stupa na snagu na dan donošenja.

               Sastavljeno u …

                     Za Odbor za suradnju

                     Predsjednik

               (1)  SL L 84, 28.3.2002., str. 43.

               PRILOG A
               POPIS PRIMJENJIVIH ODREDABA O EKOLOŠKOJ PROIZVODNJI I OZNAČIVANJU EKOLOŠKIH PROIZVODA
               Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.), kako je izmijenjena:

                           —

                           Uredbom Vijeća (EZ) br. 967/2008 od 29. rujna 2008. (SL L 264, 3.10.2008., str. 1.),

                           —

                           Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.).

                     Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.), kako je izmijenjena:

                           —

                           Uredbom Komisije (EZ) br. 1254/2008 od 15. prosinca 2008. (SL L 337, 16.12.2008., str. 80.),

                           —

                           Uredbom Komisije (EZ) br. 710/2009 od 5. kolovoza 2009. (SL L 204, 6.8.2009., str. 15.),

                           —

                           Uredbom Komisije (EU) br. 271/2010 od 24. ožujka 2010. (SL L 84, 31.3.2010., str. 19.),

                           —

                           Provedbenom uredbom Komisije (EU) br. 344/2011 od 8. travnja 2011. (SL L 96, 9.4.2011., str. 15.),

                           —

                           Provedbenom uredbom Komisije (EU) br. 426/2011 od 2. svibnja 2011. (SL L 113, 3.5.2011., str. 1.),

                           —

                           Provedbenom uredbom Komisije (EU) br. 126/2012 od 14. veljače 2012. (SL L 41, 15.2.2012., str. 5.),

                           —

                           Provedbenom uredbom Komisije (EU) br. 203/2012 od 8. ožujka 2012. (SL L 71, 9.3.2012., str. 42.),

                           —

                           Provedbenom uredbom Komisije (EU) br. 505/2012 od 14. lipnja 2012. (SL L 154, 15.6.2012., str. 12.),

                           —

                           Provedbenom uredbom Komisije (EU) br. 392/2013 od 29. travnja 2013. (SL L 118, 30.4.2013., str. 5.),

                           —

                           Uredbom Komisije (EU) br. 519/2013 od 21. veljače 2013. (SL L 158, 10.6.2013., str. 74.),

                           —

                           Provedbenom uredbom Komisije (EU) br. 1030/2013 od 24. listopada 2013. (SL L 283, 25.10.2013., str. 15.),

                           —

                           Provedbenom uredbom Komisije (EU) br. 1364/2013 od 17. prosinca 2013. (SL L 343, 19.12.2013., str. 29.),

                           —

                           Provedbenom uredbom Komisije (EU) br. 354/2014 od 8. travnja 2014. (SL L 106, 9.4.2014., str. 7.),

                           —

                           Provedbenom uredbom Komisije (EU) br. 836/2014 od 31. srpnja 2014. (SL L 230, 1.8.2014., str. 10.),

                           —

                           Provedbenom uredbom Komisije (EU) br. 1358/2014 od 18. prosinca 2014. (SL L 365, 19.12.2014., str. 97.),

                           —

                           Provedbenom uredbom Komisije (EU) 2016/673 od 29. travnja 2016. (SL L 116, 30.4.2016., str. 8.),

                           —

                           Provedbenom uredbom Komisije (EU) 2016/1842 od 14. listopada 2016. (SL L 282, 19.10.2016., str. 19.),

                           —

                           Provedbenom uredbom Komisije (EU) 2017/838 od 17. svibnja 2017. (SL L 125, 18.5.2017., str. 5.),

                           —

                           Provedbenom uredbom Komisije (EU) 2017/2273 od 8. prosinca 2017. (SL L 326, 9.12.2017., str. 42.),

                           —

                           Provedbenom uredbom Komisije (EU) 201//1584 od 22. listopada 2018. (SL L 264, 23.10.2018., str. 1.).

                     Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.), kako je izmijenjena:

                           —

                           Uredbom Komisije (EZ) br. 537/2009 od 19. lipnja 2009. (SL L 159, 20.6.2009., str. 6.),

                           —

                           Uredbom Komisije (EU) br. 471/2010 od 31. svibnja 2010. (SL L 134, 1.6.2010., str. 1.),

                           —

                           Provedbenom uredbom Komisije (EU) br. 590/2011 od 20. lipnja 2011. (SL L 161, 21.6.2011., str. 9.),

                           —

                           Provedbenom uredbom Komisije (EU) br. 1084/2011 od 27. listopada 2011. (SL L 281, 28.10.2011., str. 3.),

                           —

                           Provedbenom uredbom Komisije (EU) br. 1267/2011 od 6. prosinca 2011. (SL L 324, 7.12.2011., str. 9.),

                           —

                           Provedbenom uredbom Komisije (EU) br. 126/2012 od 14. veljače 2012. (SL L 41, 15.2.2012., str. 5.),

                           —

                           Provedbenom uredbom Komisije (EU) br. 508/2012 od 20. lipnja 2012. (SL L 162, 21.6.2012., str. 1.),

                           —

                           Provedbenom uredbom Komisije (EU) br. 751/2012 od 16. kolovoza 2012. (SL L 222, 18.8.2012., str. 5.),

                           —

                           Provedbenom uredbom Komisije (EU) br. 125/2013 od 13. veljače 2013. (SL L 43, 14.2.2013., str. 1.),

                           —

                           Uredbom Komisije (EU) br. 519/2013 od 21. veljače 2013. (SL L 158, 10.6.2013., str. 74.),

                           —

                           Provedbenom uredbom Komisije (EU) br. 567/2013 od 18. lipnja 2013. (SL L 167, 19.6.2013., str. 30.),

                           —

                           Provedbenom uredbom Komisije (EU) br. 586/2013 od 20. lipnja 2013. (SL L 169, 21.6.2013., str. 51.),

                           —

                           Provedbenom uredbom Komisije (EU) br. 355/2014 od 8. travnja 2014. (SL L 106, 9.4.2014., str. 15.),

                           —

                           Provedbenom uredbom Komisije (EU) br. 442/2014 od 30. travnja 2014. (SL L 130, 1.5.2014., str. 39.),

                           —

                           Provedbenom uredbom Komisije (EU) br. 644/2014 od 16. lipnja 2014. (SL L 177, 17.6.2014., str. 42.),

                           —

                           Provedbenom uredbom Komisije (EU) br. 829/2014 od 30. srpnja 2014. (SL L 228, 31.7.2014., str. 9.),

                           —

                           Provedbenom uredbom Komisije (EU) br. 1287/2014 od 28. studenoga 2014. (SL L 348, 4.12.2014., str. 1.),

                           —

                           Provedbenom uredbom Komisije (EU) 2015/131 od 26. siječnja 2015. (SL L 23, 29.1.2015., str. 1.),

                           —

                           Provedbenom uredbom Komisije (EU) 2015/931 od 17. lipnja 2015. (SL L 151, 18.6.2015., str. 1.),

                           —

                           Provedbenom uredbom Komisije (EU) 2015/1980 od 4. studenoga 2015. (SL L 289, 5.11.2015., str. 6.),

                           —

                           Provedbenom uredbom Komisije (EU) 2015/2345 od 15. prosinca 2015. (SL L 330, 16.12.2015., str. 29.),

                           —

                           Provedbenom uredbom Komisije (EU) 2016/459 od 18. ožujka 2016. (SL L 80, 31.3.2016., str. 14.),

                           —

                           Provedbenom uredbom Komisije (EU) 2016/910 od 9. lipnja 2016. (SL L 153, 10.6.2016., str. 23.),

                           —

                           Provedbenom uredbom Komisije (EU) 2016/1330 od 2. kolovoza 2016. (SL L 210, 4.8.2016., str. 43.),

                           —

                           Provedbenom uredbom Komisije (EU) 2016/1842 od 14. listopada 2016. (SL L 282, 19.10.2016., str. 19.),

                           —

                           Provedbenom uredbom Komisije (EU) 2016/2259 od 15. prosinca 2016. (SL L 342, 16.12.2016., str. 4.),

                           —

                           Provedbenom uredbom Komisije (EU) 2017/872 od 22. svibnja 2017. (SL L 134, 23.5.2017., str. 6.),

                           —

                           Provedbenom uredbom Komisije (EU) 2017/1473 od 14. kolovoza 2017. (SL L 210, 15.8.2017., str. 4.),

                           —

                           Provedbenom uredbom Komisije (EU) 2017/1862 od 16. listopada 2017. (SL L 266, 17.10.2017., str. 1.),

                           —

                           Provedbenom uredbom Komisije (EU) 2017/2329 od 14. prosinca 2017. (SL L 333, 15.12.2017., str. 29.),

                           —

                           Provedbenom uredbom Komisije (EU) 2018/949 od 3. srpnja 2018. (SL L 167, 4.7.2018., str. 3.),

                           —

                           Provedbenom uredbom Komisije (EU) 2019/39 od 10. siječnja 2019. (SL L 9, 11.1.2019., str. 106.),

                     kako je ispravljena u:

                              SL L 28, 4.2.2015., str. 48. (1287/2014),

                              SL L 241, 17.9.2015., str. 51. (2015/131).

               PRILOG B
               ARANŽMANI IZ ČLANKA 2.

                           1.

                           Za ekološke proizvode uvezene u Republiku San Marino iz trećih zemalja prilaže se potvrda o inspekciji iz članka 33. stavka 1. prvog podstavka točke (d) Uredbe (EZ) br. 834/2007.

                           2.

                           Republika San Marino upotrebljava elektronički sustav TRACES uspostavljen Odlukom Komisije 2003/24/EZ (1) za obradu elektroničkih potvrdi o inspekciji za uvoz ekoloških proizvoda iz trećih zemalja.

                           3.

                           Za potrebe članka 13. Uredbe (EZ) br. 1235/2008, kad je riječ o uvozu ekoloških proizvoda iz trećih zemalja u Republiku San Marino, verifikaciju pošiljke i ovjeru potvrdi o inspekciji izdanih u okviru sustava TRACES provode u ime Republike San Marino carinski uredi navedeni u Prilogu II. Skupnoj odluci br. 1/2010 (2).

                           4.

                           Za potrebe članka 16. stavka 2. Uredbe (EZ) br. 1235/2008 od Republike San Marina može se zatražiti da djeluje kao suizvjestitelj. Republika San Marino tu zadaću može prihvatiti po vlastitom nahođenju.

                  (1)  Odluka Komisije 2003/24/EZ od 30. prosinca 2002. o razvoju integriranog računalnog veterinarskog sustava (SL L 8, 14.1.2003., str. 44.).

                  (2)  Skupna odluka br. 1/2010 Odbora za suradnju EU-a i San Marina od 29. ožujka 2010. o uspostavljanju različitih provedbenih mjera za Sporazum o suradnji i carinskoj uniji između Europske ekonomske zajednice i Republike San Marino (SL L 156, 23.6.2010., str. 13.).

               PRILOG C
               ARANŽMANI IZ ČLANKA 3.

                           1.

                           U relevantnim člancima uredaba navedenih u Prilogu A smatra se da izraz „država članica” ili „države članice” uključuje Republiku San Marino.

                           2.

                           Ako je u relevantnim člancima uredaba navedenih u Prilogu A propisano da država članica mora donijeti odluku ili dostaviti obavijest ili priopćenje, tu odluku donose, odnosno obavijest ili priopćenje dostavljaju tijela Republike San Marina. Ta tijela uzimaju u obzir mišljenja znanstvenih odbora Unije, a njihove se odluke temelje na sudskoj praksi Suda Europske unije i pravilima upravnog postupanja koja je donijela Europska komisija.


title: Odluka Vijeća (EU) 2019/1180 od 8. srpnja 2019. o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda (Proračunska linija 12 02 01 – Provedba i razvoj jedinstvenog tržišta financijskih usluga) (Tekst značajan za EGP.)

text:
                  11.7.2019

                  HR

                  Službeni list Europske unije

                  L 185/42

         ODLUKA VIJEĆA (EU) 2019/1180
         od 8. srpnja 2019.
         o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda (Proračunska linija 12 02 01 – Provedba i razvoj jedinstvenog tržišta financijskih usluga)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u.

                     (3)

                     Protokol 31. uz Sporazum o EGP-u sadržava odredbe o suradnji u posebnim područjima izvan četiriju sloboda.

                     (4)

                     Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Europske unije, a odnose se na provedbu i razvoj jedinstvenog tržišta financijskih usluga.

                     (5)

                     Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2019.

                     (6)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 31. uz Sporazum o EGP-u o suradnji u posebnim područjima izvan četiriju sloboda temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. srpnja 2019.

                  Za Vijeće

                  Predsjednica

               A.-K. PEKONEN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            NACRT
            ODLUKE ZAJEDNIČKOG ODBORA EGP-a br. …/2019
            od …
            o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
            budući da:

                        (1)

                        Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Unije, a odnose se na provedbu i razvoj jedinstvenog tržišta financijskih usluga.

                        (2)

                        Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2019.,

                  DONIO JE OVU ODLUKU:

               Članak 1.
               U članku 7. stavku 11. Protokola 31. uz Sporazum o EGP-u riječi „i 2018.” zamjenjuju se riječima „, 2018. i 2019.”.

               Članak 2.
               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u (*1).
               Prinjenjuje se od 1. siječnja 2019.

               Članak 3.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici

                     Zajedničkog odbora EGP-a

               (*1)  [Ustavni zahtjevi nisu navedeni.] [Ustavni su zahtjevi navedeni.]


title: Odluka Komisije (EU) 2019/1182 оd 3. srpnja 2019. o predloženoj građanskoj inicijativi pod nazivom „Pravo EU-a, prava manjina i demokratizacija španjolskih institucija” (priopćeno pod brojem dokumeta C(2019) 4972)

text:
                  11.7.2019

                  HR

                  Službeni list Europske unije

                  L 185/46

         ODLUKA KOMISIJE (EU) 2019/1182
         оd 3. srpnja 2019.
         o predloženoj građanskoj inicijativi pod nazivom „Pravo EU-a, prava manjina i demokratizacija španjolskih institucija”

               (priopćeno pod brojem dokumeta C(2019) 4972)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Pravo EU-a, prava manjina i demokratizacija španjolskih institucija” odnosi se na sljedeće: „Sistemski rizici u Španjolskoj, postupanje prema manjinama i hitna potreba za jačim djelovanjem radi demokratizacije zemlje i njezina usklađivanja s temeljnim načelima prava EU-a.”

                     (2)

                     Ciljevi predložene građanske inicijative odnose se na sljedeće: „Naš je cilj da Komisija i Parlament u potpunosti budu upoznati s trenutačnom situacijom u Španjolskoj, sistemskim rizicima u zemlji, nepoštovanjem propisa i vodećih načela prava EU-a te potrebom da se aktiviraju mehanizmi za poboljšanje demokratskih standarda u Španjolskoj, čime bi se zajamčili prava i slobode manjina i svih španjolskih građana u okviru prava i instrumenata EU-a.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     U skladu s člankom 4. stavkom 2. Uredbe (EU) br. 211/2011 Komisija registrira predloženu građansku inicijativu pod uvjetom da su ispunjeni uvjeti iz članka 4. stavka 2. točaka od (a) do (d).

                     (6)

                     Predloženom građanskom inicijativom Komisija se poziva da ispita situaciju u Španjolskoj u vezi s pokretom za neovisnost Katalonije u kontekstu Komunikacije Komisije Europskom parlamentu i Vijeću „Novi okvir EU-a za jačanje vladavine prava” (COM(2014) 158) i da poduzme odgovarajuće mjere. Međutim, predloženom građanskom inicijativom Komisija se ne poziva da podnese prijedlog pravnog akta Unije.

                     (7)

                     Stoga je razvidno da predložena građanska inicijativa izlazi iz okvira ovlasti Komisije da podnese prijedlog pravnog akta Unije za provedbu Ugovorâ u smislu članka 4. stavka 2. točke (b) Uredbe (EU) br. 211/2011 u vezi s njezinim člankom 2. točkom 1.,

               DONIJELA JE OVU ODLUKU:

            Članak 1.
            Odbija se registracija predložene građanske inicijative pod nazivom „Pravo EU-a, prava manjina i demokratizacija španjolskih institucija”.

            Članak 2.
            Ova je Odluka upućena organizatorima (članovi građanskog odbora) predložene građanske inicijative pod nazivom „Pravo EU-a, prava manjina i demokratizacija španjolskih institucija”, koje u svojstvu osoba za kontakt predstavljaju Elisenda PALUZIE i Gérard ONESTA.

            Sastavljeno u Bruxellesu 3. srpnja 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Komisije (EU) 2019/1183 оd 3. srpnja 2019. o predloženoj građanskoj inicijativi pod nazivom „Cijenom ugljika protiv klimatskih promjena” (priopćeno pod brojem dokumenta C(2019) 4973)

text:
                  11.7.2019

                  HR

                  Službeni list Europske unije

                  L 185/48

         ODLUKA KOMISIJE (EU) 2019/1183
         оd 3. srpnja 2019.
         o predloženoj građanskoj inicijativi pod nazivom „Cijenom ugljika protiv klimatskih promjena”

               (priopćeno pod brojem dokumenta C(2019) 4973)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Cijenom ugljika protiv klimatskih promjena” odnosi se na sljedeće: „Tražimo od Europske komisije da predloži zakonodavni akt kojim će se potaknuti smanjenje potrošnje fosilnih goriva, štednja energije i upotreba obnovljivih izvora energije radi borbe protiv globalnog zatopljenja i ograničavanja porasta temperature na 1,5 °C.”

                     (2)

                     Ciljevi predložene građanske inicijative odnose se na sljedeće: „Predlažemo uvođenje najniže cijene za emisije CO2, od 50 EUR po toni CO2 u 2020. do 100 EUR po toni u 2025. Predlažemo i ukidanje postojećeg sustava besplatnih emisijskih jedinica za onečišćivače iz EU-a i uvođenje mehanizma granične prilagodbe koji bi se primjenjivao na uvoz iz zemalja izvan EU-a da bi se nadoknadile niže cijene emisija CO2 u zemlji izvoznici. Dodatni prihodi ostvareni određivanjem cijene ugljika iskoristili bi se za financiranje europskih mjera politike za poticanje štednje energije i upotrebu obnovljivih izvora energije te za smanjenje oporezivanja nižih dohodaka.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     Komisija ima ovlasti predstaviti prijedloge pravnih akata Unije za provedbu Ugovorâ u sljedećim područjima:

                                 —

                                 odredbe za usklađivanje zakonodavstva o porezu na promet, trošarinama i ostalim oblicima posrednih poreza u mjeri u kojoj je takvo usklađivanje nužno da bi se osigurala uspostava i funkcioniranje unutarnjeg tržišta i izbjeglo narušavanje tržišnog natjecanja, na temelju članka 113. Ugovora o funkcioniranju Europske unije (UFEU),

                                 —

                                 mjere koje se poduzimaju za postizanje ciljeva očuvanja, zaštite i poboljšanja kvalitete okoliša i promicanja mjera na međunarodnoj razini za rješavanje regionalnih ili svjetskih problema okoliša, a posebno za borbu protiv klimatskih promjena, na temelju članka 192. stavaka 1. i 2. UFEU-a, u vezi s člankom 191. stavkom 1. prvom i četvrtom alinejom UFEU-a,

                                 —

                                 provedba zajedničke trgovinske politike, na temelju članka 207. UFEU-a.

                     (6)

                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.

                     (8)

                     Stoga bi predloženu građansku inicijativu pod nazivom „Cijenom ugljika protiv klimatskih promjena” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Cijenom ugljika protiv klimatskih promjena”.

            Članak 2.
            Ova Odluka stupa na snagu 22. srpnja 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Cijenom ugljika protiv klimatskih promjena”, koje u svojstvu osoba za kontakt predstavljaju Marco CAPPATO i Monica FRASSONI.

            Sastavljeno u Bruxellesu 3. srpnja 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Komisije (EU) 2019/1184 оd 3. srpnja 2019. o predloženoj građanskoj inicijativi pod nazivom „Poduprimo znanstveni napredak: usjevi su važni!” (priopćeno pod brojem dokumenta C(2019) 4975)

text:
                  11.7.2019

                  HR

                  Službeni list Europske unije

                  L 185/50

         ODLUKA KOMISIJE (EU) 2019/1184
         оd 3. srpnja 2019.
         o predloženoj građanskoj inicijativi pod nazivom „Poduprimo znanstveni napredak: usjevi su važni!”

               (priopćeno pod brojem dokumenta C(2019) 4975)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Poduprimo znanstveni napredak: usjevi su važni!” odnosi se na sljedeće: „Direktiva 2001/18/EZ zastarjela je. Kao studenti bioloških znanosti smatramo da je važno revidirati mehanizam izuzeća propisan tom direktivom kada je riječ o novim tehnikama uzgoja bilja.”

                     (2)

                     Ciljevi predložene građanske inicijative odnose se na sljedeće: „Konkretno, zahtijevamo veću pravnu jasnoću i dodatne definicije. Naš je cilj lakši postupak odobravanja za proizvode dobivene novim tehnikama uzgoja biljaka koji imaju samo svojstva koja se pojavljuju u prirodi”. Cilj je potaknuti znanstveni napredak u Europskoj uniji, a istodobno zaštititi zdravlje ljudi i životinja te okoliš.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     Na temelju članka 114. Ugovora o funkcioniranju Europske unije (UFEU) može se donijeti pravni akt Unije radi provedbe Ugovorâ za usklađivanje odredaba zakona ili drugih propisa u državama članicama čiji je cilj uspostava i funkcioniranje unutarnjeg tržišta.

                     (6)

                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.

                     (8)

                     Stoga bi predloženu građansku inicijativu pod nazivom „Poduprimo znanstveni napredak: usjevi su važni!” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Poduprimo znanstveni napredak: usjevi su važni!”

            Članak 2.
            Ova Odluka stupa na snagu 25. srpnja 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Poduprimo znanstveni napredak: usjevi su važni!”, koje u svojstvu osoba za kontakt predstavljaju Lavinia SCUDIERO i Martina HELMLINGER.

            Sastavljeno u Bruxellesu 3. srpnja 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


Odluka Komisije od 16/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9404 - The Goldman Sachs Group, Inc. / B&B Hotels) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 16/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9412 - EQT Fund Management S.à r.l. / Nestlé Skin Health S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 04/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9487 - Charlesbank Capital Partners LLC / GTCR Investment XI LLC / PPT Holdings I, LLC) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća od 3. rujna 2019. o donošenju stajališta Vijeća o nacrtu općeg proračuna Europske unije za financijsku godinu 2020.

text:
                  6.9.2019

                  HR

                  Službeni list Europske unije

                  C 302/1

         ODLUKA VIJEĆA
         od 3. rujna 2019.
         o donošenju stajališta Vijeća o nacrtu općeg proračuna Europske unije za financijsku godinu 2020.
         (2019/C 302/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314. stavak 3., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
         budući da:

                     1.

                     Komisija je 5. lipnja 2019. podnijela prijedlog koji sadrži nacrt općeg proračuna Europske unije za financijsku godinu 2020 (1).,

                     2.

                     Vijeće je razmotrilo prijedlog Komisije s ciljem utvrđivanja stajališta sukladnog, na prihodovnoj strani, s Odlukom Vijeća 2014/335/EU, Euratom od 26. svibnja 2014. o sustavu vlastitih sredstava Europske unije (2) i, na rashodovnoj strani, s Uredbom Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020 (3).,

               ODLUČILO JE:

            Jedini članak
            Vijeće je 3. rujna 2019. donijelo stajalište Vijeća o nacrtu općeg proračuna Europske unije za financijsku godinu 2020.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 3. rujna 2019.

                  Za Vijeće

                  Predsjednica

               T. TUPPURAINEN

            (1)  COM(2019) 400 final.

            (2)  SL L 168, 7.6.2014., str. 105.

            (3)  SL L 347, 20.12.2013., str. 884.


title: Odluka Vijeća od 3. rujna 2019. o donošenju stajališta Vijeća o Nacrtu izmjene proračuna br. 4 Europske unije za financijsku godinu 2019.

text:
                  6.9.2019

                  HR

                  Službeni list Europske unije

                  C 302/5

         ODLUKA VIJEĆA
         od 3. rujna 2019.
         o donošenju stajališta Vijeća o Nacrtu izmjene proračuna br. 4 Europske unije za financijsku godinu 2019.
         (2019/C 302/05)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2019. konačno je donesen 12. prosinca 2018. (2),

                     —

                     Komisija je 2. srpnja 2019. podnijela prijedlog koji sadrži nacrt izmjene proračuna br. 4 za opći proračun za financijsku godinu 2019.,

                     —

                     kako bi se izbjegao manjak sredstava, potrebno je brzo provesti prilagodbe proračunâ institucija. Vijeće stoga bez odgode mora pristupiti donošenju nacrta izmjene proračuna br. 4 za opći proračun za 2019. Zato je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1.,

               ODLUČILO JE:

            Jedini članak
            Stajalište Vijeća o Nacrtu izmjene proračuna br. 4 Europske unije za financijsku godinu 2019. doneseno je 3. rujna 2019.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 3. rujna 2019.

                  Za Vijeće

                  Predsjednica

               T. TUPPURAINEN

            (1)  SL L 193, 30.7.2018., str. 1.

            (2)  SL L 67, 7.3.2019., str. 1.


title: Odluka Vijeća (EU) 2019/1563 od 16. rujna 2019. o stajalištu koje treba zauzeti u ime Europske unije u okviru Komisije za ribarstvo zapadnog dijela središnjeg Atlantika (WECAFC)

text:
                  19.9.2019

                  HR

                  Službeni list Europske unije

                  L 241/2

         ODLUKA VIJEĆA (EU) 2019/1563
         od 16. rujna 2019.
         o stajalištu koje treba zauzeti u ime Europske unije u okviru Komisije za ribarstvo zapadnog dijela središnjeg Atlantika (WECAFC)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je članica Komisije za ribarstvo zapadnog dijela središnjeg Atlantika (WECAFC), regionalne komisije za ribarstvo Organizacije za hranu i poljoprivredu (FAO) Ujedinjenih naroda, osnovane na temelju članka VI. stavka 1. Statuta FAO-a.

                     (2)

                     Unija je članica FAO-a.

                     (3)

                     Cilj je WECAFC-a promicati učinkovito očuvanje, upravljanje i razvoj živih morskih resursa na svojem području nadležnosti. Na temelju članka 6. točke (h) svojeg izmijenjenog statuta WECAFC pruža savjete o mjerama upravljanja (preporuke i rezolucije). S obzirom na njegov savjetodavni status, preporuke i rezolucije WECAFC-a nisu obvezujuće za njegove članove.

                     (4)

                     Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana” i u zaključcima Vijeća o toj zajedničkoj komunikaciji promicanje mjera za potporu i povećanje učinkovitosti regionalnih organizacija za upravljanje ribarstvom (RFMO) i, ako je relevantno, za poboljšanje njihova upravljanja i jačanje suradnje u ključnim područjima oceana radi ispunjavanja praznina u regionalnom upravljanju ključno je za djelovanje Unije u tim forumima.

                     (5)

                     U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

                     (6)

                     Primjereno je utvrditi stajalište koje treba zauzeti u ime Unije u okviru WECAFC-a za razdoblje 2019. – 2023. s obzirom na to da se WECAFC poziva na donošenje neobvezujućih akata koji mogu presudno utjecati na sadržaj zakonodavstva Unije. Većina odluka Vijeća kojima se utvrđuje stajalište Unije u okviru RFMO-a u kojima je Unija članica mora se preispitati prije godišnjih sastanaka tih RFMO-a 2024. Stoga bi se, radi poboljšanja koherentnosti stajališta Unije u svim RFMO-ima i regionalnim tijelima za ribarstvo te pojednostavnjenja postupka preispitivanja, ova Odluka trebala preispitati prije zasjedanja WECAFC-a u 2024.

                     (7)

                     Budući da se priroda ribolovnih resursa na području WECAFC-a mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom zasjedanja WECAFC-a, trebalo bi, u skladu s načelom lojalne suradnje među institucijama Unije sadržanim u članku 13. stavku 2. Ugovora o Europskoj uniji, uspostaviti postupke za godišnje utvrđivanje stajališta Unije za razdoblje 2019. – 2023.,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na zasjedanjima Komisije za ribarstvo zapadnog dijela središnjeg Atlantika (WECAFC) utvrđeno je u Prilogu I.

            Članak 2.
            Godišnje utvrđivanje stajališta koje Unija treba zauzeti na zasjedanjima WECAFC-a provodi se u skladu s Prilogom II.

            Članak 3.
            Stajalište Unije utvrđeno u Prilogu I. ocjenjuje i, ako je primjereno, revidira Vijeće na prijedlog Komisije prije zasjedanja WECAFC-a u 2024.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 16. rujna 2019.

                  Za Vijeće

                  Predsjednica

               T. TUPPURAINEN

            PRILOG I.

               Stajalište koje u ime Unije treba zauzeti u Komisiji za ribarstvo zapadnog dijela središnjeg Atlantika (WECAFC)

            1.   NAČELA

            Unija u okviru WECAFC-a:

                        (a)

                        djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom iz članka 2. stavka 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribarstva Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

                        (b)

                        radi na primjerenom uključivanju dionika u pripremnu fazu izrade rezolucija i preporuka WECAFC-a koje se donose u okviru WECAFC-a u skladu s njegovim izmijenjenim statutom;

                        (c)

                        osigurava usklađenost rezolucija i preporuka donesenih u okviru WECAFC-a s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim naseljima i stokovima vrlo migratornih vrsta te Sporazuma o promicanju usklađivanja ribarskih plovila na otvorenom moru s međunarodnim mjerama za očuvanje i gospodarenje iz 1993., Kodeksom odgovornog ribarstva iz 1995. i Sporazuma Organizacije za hranu i poljoprivredu o mjerama države luke iz 2009.;

                        (d)

                        promiče stajališta koja su u skladu s najboljom praksom regionalnih organizacija za upravljanje ribarstvom (RFMO) i regionalnih tijela za ribarstvo na istom području te osigurava promicanje koordinacije između RFMO-a i relevantnih organizacija kao što su podregionalne organizacije za ribarstvo i regionalne konvencije o moru i, ako je primjenjivo, suradnje s globalnim organizacijama u okviru njihovih mandata, po potrebi uključujući mehanizme suradnje među RFMO-ima koji se ne bave tunom slične takozvanom postupku iz Kobea za RFMO-e koji se bave tunom;

                        (e)

                        nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s drugim politikama Unije, posebno u područjima vanjskih odnosa, zapošljavanja, okoliša, trgovine, razvoja, istraživanja i inovacija;

                        (f)

                        osigurava poštovanje međunarodnih obveza Unije;

                        (g)

                        postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji ZRP-a (1);

                        (h)

                        nastoji stvoriti jednake uvjete za flotu Unije na području u nadležnosti WECAFC-a na temelju istih načela i standarda koji se primjenjuju u okviru zakonodavstva Unije te promicati ujednačenu provedbu tih načela i standarda;

                        (i)

                        postupa u skladu sa Zaključcima Vijeća (2) o Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana” (3) te promiče mjere za potporu WECAFC-u i povećanje njegove učinkovitosti te, prema potrebi, za poboljšanje njegova upravljanja i rada, osobito reforme WECAFC-a kako bi postao punopravni RFMO kao doprinos održivom upravljanju oceanima u svim njegovim dimenzijama.

                  2.   SMJERNICE

            Unija nastoji, prema potrebi, podupirati WECAFC u donošenju sljedećih mjera:

                        (a)

                        rezolucije i preporuke za očuvanje i upravljanje živim morskim resursima na području koje je u nadležnosti WECAFC-a na temelju najboljih raspoloživih znanstvenih savjeta;

                        (b)

                        rezolucije i preporuke za aktivnosti praćenja, kontrole i nadzora na području koje je u nadležnosti WECAFC-a, uključujući sprečavanje nezakonitih, neprijavljenih i nereguliranih (NNN) ribolovnih aktivnosti, odvraćanje od njih i njihovo zaustavljanje;

                        (c)

                        rezolucije i preporuke za što veće smanjenje negativnih posljedica ribolovnih aktivnosti i akvakulture na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području koje je u nadležnosti WECAFC-a u skladu s Međunarodnim smjernicama FAO-a za upravljanje dubokomorskim ribolovom na otvorenome moru te mjere za što veće izbjegavanje i smanjenje neželjenih ulova, prije svega osjetljivih morskih vrsta, te za postupno napuštanje prakse odbacivanja ulova;

                        (d)

                        rezolucije i preporuke za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

                        (e)

                        rezolucije i preporuke kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

                        (f)

                        prema potrebi, zajednički pristup s drugim regionalnim tijelima za ribarstvo i RFMO-ima, prije svega s onima koji su uključeni u upravljanje ribarstvom na istom području;

                        (g)

                        preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

                        (h)

                        dodatne tehničke rezolucije i preporuke koje se temelje na savjetima pomoćnih tijela i radnih skupina WECAFC-a.

               (1)  7087/12 REV 1 ADD 1 COR 1.

               (2)  7348/1/17 REV 1 od 24.3.2017.

               (3)  JOIN(2016) 49 final od 10.11.2016.

            PRILOG II.

               Godišnje usklađivanje stajališta Unije koje treba zauzeti na sjednicama Komisije za ribarstvo zapadnog dijela središnjeg Atlantika

            Prije svakog zasjedanja WECAFC-a, kada se to tijelo poziva na donošenje odluka koje mogu presudno utjecati na sadržaj propisa koje donosi zakonodavac Unije, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.
            U tu svrhu i na temelju tih informacija Komisija Vijeću pravovremeno prije svakog zasjedanja WECAFC-a dostavlja pisani dokument u kojem su utvrđene pojedinosti predloženog usklađivanja stajališta Unije za raspravu i detaljna argumentacija stajališta koje treba iznijeti u ime Unije.
            Ako tijekom zasjedanja WECAFC-a nije moguće postići dogovor, uključujući na samom zasjedanju, predmet se upućuje Vijeću ili njegovim pripremnim tijelima kako bi se u stajalištu Unije mogli uzeti u obzir novi elementi.


title: Odluka Komisije (EU) 2019/1564 оd 4. rujna 2019. o predloženoj građanskoj inicijativi pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka” (priopćeno pod brojem dokumenta C(2019) 6387)

text:
                  19.9.2019

                  HR

                  Službeni list Europske unije

                  L 241/6

         ODLUKA KOMISIJE (EU) 2019/1564
         оd 4. rujna 2019.
         o predloženoj građanskoj inicijativi pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”

               (priopćeno pod brojem dokumenta C(2019) 6387)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka” odnosi se na sljedeće: „Određivanje strogog roka od 10 godina nakon pristupanja za automatski moratorij na isplate iz strukturnih i kohezijskih fondova za zemlje koje su nedavno pristupile sve dok se ne ukine mehanizam praćenja njihova sudstva.”

                     (2)

                     Ciljevi predložene građanske inicijative odnose se na sljedeće: „Sadašnji pravni sustav EU-a podložan je neispravnom tumačenju. U određenim uvjetima korumpiranost političkih elita u zemljama koje su nedavno pristupile može biti od koristi drugim zemljama Unije, a relativni pojam „privremeno” može trajati u nedogled. Određivanjem strogog vremenskog okvira uklanja se izravna i neizravna motivacija za korupciju u državama članicama EU-a. Primjerice, postojeći mehanizam praćenja u slučaju Bugarske i Rumunjske pokazao se neučinkovitim.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     Pravni akt Unije u svrhu provedbe Ugovorâ može se donijeti o financijskim pravilima kojima se pobliže određuje postupak za izvršenje proračuna te za prikazivanje i reviziju računa, u skladu s člankom 322. stavkom 1. točkom (a) Ugovora o funkcioniranju Europske unije (UFEU).

                     (6)

                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.

                     (8)

                     Stoga bi predloženu građansku inicijativu pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”.

            Članak 2.
            Ova Odluka stupa na snagu 12. rujna 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”, koje u svojstvu osoba za kontakt predstavljaju Veneta Konstantinova MAGISTRELLI i Dobrinka Ruseva MOSKOVA.

            Sastavljeno u Bruxellesu 4. rujna 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Komisije (EU) 2019/1565 оd 4. rujna 2019. o predloženoj građanskoj inicijativi pod nazivom „Rješavanje klimatske krize” (priopćeno pod brojem dokumenta C(2019) 6388)

text:
                  19.9.2019

                  HR

                  Službeni list Europske unije

                  L 241/8

         ODLUKA KOMISIJE (EU) 2019/1565
         оd 4. rujna 2019.
         o predloženoj građanskoj inicijativi pod nazivom „Rješavanje klimatske krize”

               (priopćeno pod brojem dokumenta C(2019) 6388)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Rješavanje klimatske krize” odnosi se na sljedeće: „Pozivamo Europsku komisiju da pojača djelovanje u području rješavanja klimatske krize u skladu s granicom zatopljenja od 1,5 °. To znači i postavljanje ambicioznijih ciljeva te veću financijsku potporu djelovanju u području klime.”

                     (2)

                     Ciljevi predložene građanske inicijative odnose se na sljedeće: „EU bi trebao prilagoditi svoje ciljeve (nacionalno utvrđeni doprinos) utvrđene u skladu s Pariškim sporazumom kako bi se do 2030. emisije stakleničkih plinova smanjile za 80 %, a do 2035. postigla ugljična neutralnost te na odgovarajući način uskladi europsko zakonodavstvo o klimi. Trebao bi uspostaviti i mehanizam za prilagodbu emisija ugljika na granicama EU-a. Ne bi trebao potpisivati sporazume o slobodnoj trgovini s partnerskim zemljama koje prema podacima iz analize „Climate Action Tracker” ne poštuju granicu od 1,5 °. EU bi trebao pripremiti besplatne obrazovne materijale o učincima klimatskih promjena za obrazovne programe svih država članica.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     Komisija ima ovlasti podnijeti prijedloge pravnih akata Unije za provedbu Ugovorâ u sljedećim područjima:

                                 —

                                 mjere koje se poduzimaju za postizanje ciljeva očuvanja, zaštite i poboljšanja kvalitete okoliša i promicanja mjera na međunarodnoj razini za rješavanje regionalnih ili svjetskih problema okoliša, a posebno za borbu protiv klimatskih promjena, na temelju članka 192. stavaka 1. i 2. Ugovora o funkcioniranju Europske unije (UFEU), u vezi s njegovim člankom 191. stavkom 1. prvom i četvrtom alinejom,

                                 —

                                 provedba zajedničke trgovinske politike, na temelju članka 207. UFEU-a.

                     (6)

                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.

                     (8)

                     Stoga bi predloženu građansku inicijativu pod nazivom „Rješavanje klimatske krize” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Rješavanje klimatske krize”.

            Članak 2.
            Ova Odluka stupa na snagu 23. rujna 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Rješavanje klimatske krize”, koje u svojstvu osoba za kontakt predstavljaju Thomas EITZENBERGER i Astrid Cecilie BUDOLFSEN.

            Sastavljeno u Bruxellesu 4. rujna 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Komisije (EU) 2019/1566 оd 4. rujna 2019. o predloženoj građanskoj inicijativi pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš” (priopćeno pod brojem dokumenta C(2019) 6389)

text:
                  19.9.2019

                  HR

                  Službeni list Europske unije

                  L 241/10

         ODLUKA KOMISIJE (EU) 2019/1566
         оd 4. rujna 2019.
         o predloženoj građanskoj inicijativi pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”

               (priopćeno pod brojem dokumenta C(2019) 6389)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš” odnosi se na sljedeće: „Kako bi se zaštitile pčele i zdravlje ljudi, pozivamo Komisiju da predloži pravne akte za postupno ukidanje sintetičkih pesticida do 2035., obnovu biološke raznolikosti te podršku poljoprivrednicima u tom postupku.”

                     (2)

                     Ciljevi predložene građanske inicijative odnose se na sljedeće: „Postupno smanjiti upotrebu sintetičkih pesticida u poljoprivredi EU-a za 80 % do 2030., počevši od najopasnijih, te ih potpuno ukinuti do 2035.; obnoviti prirodne ekosustave na poljoprivrednim područjima kako bi poljoprivreda postala pokretač oporavka biološke raznolikosti; provesti reformu poljoprivrede davanjem prednosti malim, raznolikim i održivim poljoprivrednim djelatnostima, podupiranjem brzog povećanja agroekološke i organske prakse te omogućavanjem neovisnog osposobljavanja poljoprivrednika i istraživanja u području poljoprivrede bez pesticida i GMO-a.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     Pravni akti Unije u svrhu provedbe Ugovorâ mogu se donositi:

                                 —

                                 radi uspostave zajedničke organizacije poljoprivrednih tržišta i donošenja drugih odredbi potrebnih za ostvarenje ciljeva zajedničke poljoprivredne politike, na temelju članka 43. stavka 2. Ugovora o funkcioniranju Europske unije (UFEU);

                                 —

                                 radi usklađivanja odredaba zakona ili drugih propisa u državama članicama čiji je cilj uspostava i funkcioniranje unutarnjeg tržišta, na temelju članka 114. UFEU-a;

                                 —

                                 radi donošenja mjera u veterinarskom i fitosanitarnom području čiji je neposredni cilj zaštita javnog zdravlja, na temelju članka 168. stavka 4. točke (b) UFEU-a.

                     (6)

                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.

                     (7)

                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.

                     (8)

                     Stoga bi predloženu građansku inicijativu pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”.

            Članak 2.
            Ova Odluka stupa na snagu 30. rujna 2019.

            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”, koje u svojstvu osoba za kontakt predstavljaju Karl BÄR i Helmut BURTSCHER-SCHADEN.

            Sastavljeno u Bruxellesu 4. rujna 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Komisije (EU) 2019/1567 od 4. rujna 2019. o predloženoj građanskoj inicijativi pod nazivom „Osiguranje usklađenosti zajedničke trgovinske politike s Ugovorima EU-a i s međunarodnim pravom” (priopćeno pod brojem dokumenta C(2019) 6390)

text:
                  19.9.2019

                  HR

                  Službeni list Europske unije

                  L 241/12

         ODLUKA KOMISIJE (EU) 2019/1567
         od 4. rujna 2019.
         o predloženoj građanskoj inicijativi pod nazivom „Osiguranje usklađenosti zajedničke trgovinske politike s Ugovorima EU-a i s međunarodnim pravom”

               (priopćeno pod brojem dokumenta C(2019) 6390)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Osiguranje usklađenosti zajedničke trgovinske politike s Ugovorima EU-a i s međunarodnim pravom” odnosi se na sljedeće: „Reguliranje poslovnih transakcija sa subjektima okupatora koji imaju poslovni nastan ili posluju na okupiranim područjima tako da se proizvodima podrijetlom s tih područja onemogući ulazak na tržište EU-a.”

                     (2)

                     Ciljevi predložene građanske inicijative odnose se na sljedeće: „Komisija, kao čuvarica Ugovora, mora osigurati dosljednost politike Unije te poštovanje temeljnih prava i međunarodnog prava u svim područjima prava EU-a, uključujući zajedničku trgovinsku politiku. Stoga mora predložiti pravne akte čiji je cilj spriječiti da pravni subjekti iz EU-a uvoze proizvode podrijetlom iz nezakonitih naselja na okupiranim područjima ili izvoze na takva područja. To je potrebno kako bi se očuvao integritet unutarnjeg tržišta i kako se ne bi pomagalo ili pridonosilo održavanju takvih nezakonitih situacija.”

                     (3)

                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.

                     (5)

                     Pravni akt koji se odnosi na predmet predložene građanske inicijative mogao bi se donijeti samo na temelju članka 215. UFEU-a.

                     (6)

                     Međutim, preduvjet za donošenje pravnog akta na temelju članka 215. UFEU-a jest donošenje odluke u skladu s poglavljem 2. glave V. Ugovora o Europskoj uniji kojom se predviđa prekid ili djelomično ili potpuno smanjenje gospodarskih i financijskih odnosa s dotičnom trećom zemljom. Komisija nema ovlasti za podnošenje prijedloga takve odluke. U nedostatku odgovarajuće odluke donesene u skladu s poglavljem 2. glave V. Ugovora o Europskoj uniji Komisija nema ovlasti za podnošenje prijedloga pravnog akta koji bi se donio na temelju članka 215. UFEU-a.

                     (7)

                     Stoga je razvidno da predložena građanska inicijativa pod nazivom „Osiguranje usklađenosti zajedničke trgovinske politike s Ugovorima EU-a i s međunarodnim pravom” izlazi iz okvira ovlasti Komisije da podnese prijedlog pravnog akta Unije za provedbu Ugovorâ u smislu članka 4. stavka 2. točke (b) Uredbe u vezi s njezinim člankom 2. točkom 1.,

               DONIJELA JE OVU ODLUKU:

            Članak 1.
            Odbija se registracija predložene građanske inicijative pod nazivom „Osiguranje usklađenosti zajedničke trgovinske politike s Ugovorima EU-a i s međunarodnim pravom”.

            Članak 2.
            Ova je Odluka upućena organizatorima (članovi građanskog odbora) predložene građanske inicijative pod nazivom „Osiguranje usklađenosti zajedničke trgovinske politike s Ugovorima EU-a i s međunarodnim pravom”, koje u svojstvu osoba za kontakt predstavljaju [osobni podaci izbrisani nakon savjetovanja s organizatorima].

            Sastavljeno u Bruxellesu 4. rujna 2019.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Vijeća (EU) 2019/1694 od 4. listopada 2019. o imenovanju zamjenika člana Odbora regija, kojeg je predložila Mađarska

text:
                  10.10.2019

                  HR

                  Službeni list Europske unije

                  L 259/58

         ODLUKA VIJEĆA (EU) 2019/1694
         od 4. listopada 2019.
         o imenovanju zamjenika člana Odbora regija, kojeg je predložila Mađarska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog mađarske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto zamjenika člana postalo je slobodno istekom mandata g. Béle KOCSYA,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

                        —

                        gđa Henrietta MAKAY-BERÓ, deputy mayor of the city of Tata.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 4. listopada 2019.

                  Za Vijeće

                  Predsjednik

               K. MIKKONEN

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


               24.11.2017

               HR

               Službeni list Europske unije

               C 399/238

         P8_TA(2015)0451
   Produljenje mandata predsjednika Europskog nadzornog tijela za osiguranje i strukovno mirovinsko osiguranje (EIOPA)
   Odluka Europskog parlamenta od 16. prosinca 2015. o produženju mandata predsjedniku Europskog nadzornog tijela za osiguranje i strukovno mirovinsko osiguranje (EIOPA) (C8-0314/2015 – 2015/0904(NLE))
   (Odobrenje)
   (2017/C 399/50)

      Europski parlament,

               —

               uzimajući u obzir prijedlog Odbora nadzornika Europskog nadzornog tijela za osiguranje i strukovno mirovinsko osiguranje (EIOPA) od 30. rujna 2015. za produženje mandata predsjedniku EIOPA-e na sljedećih pet godina (C8-0314/2015),

               —

               uzimajući u obzir članak 48. stavak 4. Uredbe (EU) br. 1094/2010 Europskog parlamenta i Vijeća od 24. studenog 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (1),

               —

               uzimajući u obzir svoj Poslovnik,

               —

               uzimajući u obzir izvješće Odbora za ekonomsku i monetarnu politiku (A8-0348/2015),

               A.

               budući da je prvog predsjednika EIOPA-e imenovao Odbor nadzornika EIOPA-e 2011. nakon otvorenog selekcijskog postupka na razdoblje od pet godina u skladu s člankom 48. stavkom 2. Uredbe (EU) br. 1094/2010;

               B.

               budući da je člankom 48. stavkom 4. Uredbe (EU) br. 1094/2010 predviđeno da Odbor nadzornika EIOPA-e, vodeći računa o procjeni, može jednom produžiti mandat predsjedniku EIOPA-e, što podliježe potvrdi Europskog parlamenta;

               C.

               budući da je 30. rujna 2015. Odbor nadzornika EIOPA-e predložio produženje mandata Gabrielu Bernardinu, aktualnom predsjedniku EIOPA-e, na sljedećih pet godina te da je o tome obavijestio Europski parlament;

               D.

               budući da je 17. studenog 2015. Odbor za ekonomsku i monetarnu politiku održao saslušanje Gabriela Bernardina, aktualnog predsjednika EIOPA-e, na kojem je dao uvodnu izjavu i potom odgovarao na pitanja članova Odbora;

               1.

               Prihvaća prijedlog o produženju mandata Gabrielu Bernardinu kao predsjedniku EIOPA-e na sljedećih pet godina;

               2.

               nalaže svojem predsjedniku da ovu odluku proslijedi Vijeću, Komisiji, EIOPA-i i vladama država članica.

      (1)  SL L 331, 15.12.2010., str. 48.